Z A P I S N I K
12. sjednice Vijeća Mjesnog odbora Donja Dubrava
održane 27. svibnja 2026. 
u objektu mjesne samouprave „Ivan Mažuranić“, Vrpoljska 10, 
s početkom u 18:00 sati


NAZOČNI ČLANOVI VIJEĆA:
Hrvoje Gelo, Branko Požgajec, Davorka Sunara, Dorotea Šafranić i Marina Šimun.

NENAZOČNI ČLANOVI VIJEĆA: Darijen Belec i Albina Höenig.

OSTALI NAZOČNI: /. 

Predsjedava: Marina Šimun, predsjednica Vijeća.

Zapisnik vodi: Marina Šimun.

Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora. 

Predsjednica Vijeća daje Zapisnik 11. sjednice na verifikaciju.
Vijeće jednoglasno prihvaća tekst Zapisnika 11. sjednice Vijeća, bez izmjena.


na prijedlog predsjednice Vijeće jednoglasno utvrđuje


DNEVNI RED

1. Zaključak o potrebi košenja trave i korova u Štefanovečkoj cesti ispred k.br. 41 i 43
– donošenje zaključka;
1. Pitanja, prijedlozi i obavijesti.

	
	



Ad 1. Zaključak o potrebi košenja trave i korova u Štefanovečkoj cesti ispred k.br. 41 i 43 – donošenje zaključka.

Uvodno obrazloženje iznosi predsjednica Vijeća.

U raspravi sudjeluju: Hrvoje Gelo, Branko Požgajec, Davorka Sunara, Dorotea Šafranić i Marina Šimun.

Vijeće jednoglasno donosi

ZAKLJUČAK o potrebi košenja trave i korova u Štefanovečkoj cesti ispred k.br. 41 i 43.
(Zaključak se prilaže ovom Zapisniku i njegov je sastavni dio.)




Ad 2.  Pitanja, prijedlozi i obavijesti.

· Predsjednica obavještava članove Vijeća o činjenici da, unatoč tome što je rok od 60 dana odavno prošao, na uglu Semeljačke ulice još uvijek nisu postavljeni prometni stupići te da se vozila i dalje na samom uglu ulice nepropisno parkiraju
· Predsjednica obavještava članove Vijeća o tome da je zatražena hitna sanacija stupa na dječjem igralištu u I. Štefanovečkom zavoju, međutim, da ništa po tom pitanju još uvijek nije učinjeno
· Predsjednica obavještava članove Vijeća o tome da je dječje igralište u I. Štefanovečkom zavoju dodatno devastirano (vrtuljak je kompletno potrgan) i vrlo loše neodržavano, i što se sigurnosti sprava i podloga tiče, a posebno što se higijene tiče.
· VMO traži aktivniji angažman komunalnih redara, a posebno u Banatskoj ulici, ulici I. Štefanovečki zavoj i Kanarinskoj ulici, oko vrtića Ivane Brlić Mažuranić, škole Marije Jurić Zagorke, te kažnjavanje vozača nepropisno parkiranih vozila.


Budući da se više nitko nije javio za riječ predsjednica zatvara točku dnevnog reda i zaključuje sjednicu.


Dovršeno u 18:45 sati.


KLASA: 024-08/26-003/1151
URBROJ: 251-13-11-6/005-26-2
Zagreb, 27. svibnja 2026.


PREDSJEDNICA VIJEĆA
 Mjesnog odbora Donja Dubrava

Marina Šimun










Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Donja Dubrava, Vijeće Mjesnog odbora Donja Dubrava, na 12. sjednici, 27. svibnja 2026., donijelo je



Z A K LJ U Č A K
o potrebi košenja trave i korova u Štefanovečloj cesti ispred k.br.41 i 43

1. Temeljem zahtjeva građana traži se košenja trave i korova u Štefanovečloj cesti ispred k.br.41 i 43.
1. Ovaj Zaključak dostavlja se Vijeću Gradske četvrti Donja Dubrava na nadležno postupanje.

